Publication: Magyar Közlöny
Issue: MK-1999-106 (Year: 1999, Number: 106)
Era: 1990-2004
Section: okokat a Büntető Törvénykönyvről szóló 1978. évi IV. törvény (a továbbiakban: Btk.) 32. §-a határozza meg, „e)”
Paragraph Index: 595

okokat a Büntető Törvénykönyvről szóló 1978. évi IV. törvény (a továbbiakban: Btk.) 32. §-a határozza meg, „e)” pontjában utalva „a törvényben meghatározott egyéb okra”. Ilyen büntethetőséget megszüntető okot tartalmaz a Btk. 282/A. §-a a kábítószerrel visszaélés vétsége (Btk. 282. §), illetve a kábítószer fogyasztásával összefüggő, két évi szabadságvesztésnél nem súlyosabban büntetendő vétségek tekintetében. A kábítószer-fogyasztók gyógyítását a megbüntetésük elé helyező törvényalkotói szándék a büntethetőség megszűnését feltételhez köti, ugyanakkor a büntetőeljárás felfüggesztésének szabályaival biztosítja, hogy a büntetőeljárás alá vont személy a feltételt teljesíteni tudja. Az eljárást már a nyomozás szakaszában [Be. 137. § (2) bekezdés], ha pedig akkor erre nem került sor, a tárgyalás előkészítése keretében kell felfüggeszteni [Be. 169. § (5) bekezdés], de helye van még a tárgyalás megkezdése után is egészen az első fokú ítélet meghozataláig [Be. 207. § (2) bekezdés]. 2.2. A Be.nov. 31. és 40. §-ai az eljárás felfüggesztésére vonatkozó szabályokat módosították, amit a büntető anyagi jogi szabályok módosulásai tettek szükségessé. A Btk. 1999. február 28. napjáig hatályban volt 282/A. §-a szerint: „Nem büntethető, aki

Source: https://magyarkozlony.hu/hivatalos-lapok/4177df3de57542a8442292dcc16bc2f07980889a/dokumentumok/d17923cfc9b8df4fd93a7f36ab86aa7f6dcc4715/letoltes